RAIKUNSEUDUN VESIOSUUSKUNTA

HALLITUS

**VESIOSUUSKUNNAN HALLITUKSEN KOKOUS RAIKUN KYLÄTALOLLA 23.4.2019 KLO 19.00.**

**1§ Kokouksen avaus**

Puheenjohtaja Martti Heinonen avasi kokouksen klo 19.07.

**2§ Kokouksen laillisuus ja päätösvaltaisuus**

Paikalla olivat Arto Aspila, Martti Heinonen, Juhana Melkas, Kalevi Nokkonen ja Petri Uotila. Todettiin kokous laillisesti kokoon kutsutuksi ja päätösvaltaiseksi.

**3§ Edellisen kokouksen pöytäkirja 2.12.2018 pidetystä kokouksesta**

Luettiin edellisen kokouksen pöytäkirja ja hyväksyttiin allekirjoituksin.

**4§ Talousasiat**

Pankkitilin saldo kokouspäivänä on 29 106,97 euroa.

Ei ole merkittäviä saatavia tai laskuja.

Keskusteltiin Keson ja Kautialan vesiosuuskuntien Kangasalan kaupungille lähettämästä kirjelmästä. Tieto kirjelmästä yllätti Raikunseudun vesiosuuskunnan, sillä alunperin se oli tarkoitus laatia kaikkien Kangasalan vesiosuuskuntien nimissä.

Raikunseudun vesiosuuskunnalla on kokouspäivänä pankkilainaa 150 000 €.

**5§ Osuuskunnan varsinaisen kokouksen järjestäminen ja valmistelut**

Päätetään järjestää osuuskunnan varsinainen kokou 25.5.2019 klo 10.00 Raikun koululla. Päätetään julkaista kutsu Kangasalan sanomissa. Lähetetään lisäksi kutsu sähköpostilla niille, joiden sähköpostiosoite on tiedossa. Muille lähetetään kutsu kirjeenä. Näin saadaan lähetettyä tilinpäätöstietoja kutsun mukana.

Rahaston hoitaja kertoo, että viimeistään ensi vuonna käyttöön otettavan suomi.fi -palvelun vuoksi osuuskunnan sääntöjä pitäisi muuttaa siten, että osuuskunnan nimen pystyy kirjoittamaan kukin hallituksen jäsen yksinään. Halitus hyväksyy ajatuksen ja päättää lisätä esityksen sääntömuutoksesta varsinaisen kokouksen esityslistalle. Esitys sääntöjen muuttamisesta tulee näkyä myös kokouskutsussa.

Rahastonhoitaja selvittää tilitoimistosta tilinpäätöksen tilanteen ja sen valmistuttua järjestää tilien tarkastuksen.

Rahastonhoitaja selvittää varsinaisen tilintarkastajan halukkuuden jatkaa tehtävässään seuraavan vuoden. Puheenjohtaja selvittää varatilintarkastajan jatkon.

Erovuoroiset hallituksen jäsenet ovat Aspila ja Melkas.

**6§ Liittymien hinnat 2019**

Vesiosuuskunnan liittymien hinnoista on päätetty viimeksi vuonna 2016. Rakennuskustannusten noususta johtuen on tarpeellista nostaa uusien liittymien hintoja. Hallitus päättää uusien liittymien hinnoiksi:

- Vesi- ja jätevesiliittymä: 18 000 € (ennen 16 800)

- Vesipostiliittymä: 16 000 € (14 800)

- Vesiliittymä ilman vesipostia 14 000 € (12 800)

- Jätevesiliittymä Kangasalan vedetoimintaalueella: 15 700 € (14 500)

Päätetään, että uudet hinnat ovat voimassa 1.9.2019 ja sen jälkeen tehdyille liittymäsopimuksille. Päätetään tiedottaa nousevista hinnoista etukäteen verkkosivuilla.

**7§ Jukolan Viesti 14. - 16.6.2019 Heponiemessä**

Jukolan viesti järjestetään Heponiemessä kesäkuun puolessa välissä. Kilpailu- ja majoitusalueen vedenjakeluun käytetään Raikunseudun vesiosuuskunnan verkostoa. Aiheesta on pidetty palaveri Kangasalan Veden toimitiloissa, jossa puheenjohtaja on ollut paikalla. Suunnitelman mukaan kilpailu tarvitsee 2 – 3 liityntäpistettä suoraan osuuskunnan verkkoon. Lisäksi käyttöön tulee kiinteistöiltä vedettäviä haaroja. Kilpailun arvioitu vedenkulutus on 400 – 600 m3. Hallitus keskustelee rakennettavien liityntäpisteiden ehdoista. Hallitus päättää, että vesiosuuskunta ei voi vastata järjestelyiden kustannuksista, vaan tilapäisistä liittymistä tulee periä järjestävältä taholta liitoskustannusten ja vesimaksujen lisäksi jonkin suuruinen tilapäisen liittymän avausmaksu.

Hallitus valtuuttaa puheenjohtajan neuvottelemaan järjestelyistä.

**8§ Muut esille tulevat asiat**

Viranomaiselta on saapunut 28.12.2018 vaatimus toimittaa vesilaitoksen varautumissuunnitema Ely-keskukseen. Sihteeri on toimittanut asiakirjan kirjaamoon 29.12.2018.

Ely-keskuksesta on tullut kysely vesihuoltolaitoksille vesihuoltolain velvoitteiden täyttämisestä ja tarvittavista tukitoimenpiteistä. Kyselyyn liittyen on Kangasalan veden ja kaupungin kanssa yhteistyössä siirretty tiedot osuuskunnan verkostosta kordinaattimuotoiseen tietokantaan.

Vesiosuuskunnan nimissä on lähetetty kirje Elenialle, jossa on pyydetty

Eleniaa kiirehtimään sähköverkon hoitotöitä tai maakaapelointia. Kirjeen seurauksena Elenia on raivannut Raikun koululta Helmisen metsän läpi kulkevan sähkölinjansa. Se saattaa vähentää Heponiemen pumppaamon sähköhäiriöitä.

**9§ Kokouksen päättäminen.**

Puheenjohtaja päätti kokouksen klo 20.35.

Puheenjohtaja

Martti Heinonen

.

Sihteeri

Juhana Melkas